Lav et referat af nedenstående tekst:

Tekst:
Søndag aften klokken 23.05 rykkede politiet og beredskabet ud til en brand i et kolonihavehus på Åblink 83 i Nørresundby. Det oplyser Nordjyllands Politi i en pressemeddelelse mandag. Her kunne de konstatere, at der var kraftig brand i huset, og da ilden var slukket, blev der fundet en død kat i huset. Nordjyllands Politi har nu en mistanke om, at ilden kan være påsat, fortæller vagtchef hos Nordjyllands Politi Michael Elkjær. I forbindelse med efterforskningen har politiet anholdt en 29-årig mand fra Aalborg, mistænkt for at have påsat branden, som vil blive afhørt i løbet af mandag formiddag. - Der er ikke noget, der indikerer, at branden skulle være opstået af sig selv. Og der er nogle efterforskningsskridt, der peger mod ham, vi har fanget, siger Michael Elkjær. Ejeren af huset er underrettet.

Referat:
Der opstod kraftig brand i et kolonihavehus i Nørresundby søndag aften. Politiet efterforsker branden som påsat.